open-index/open-wikipedia-markdown huggingface dataset:
Národný park Čitván

**Národný park Čitván** je chránené územie, ktoré zaberá plochu až 932&nbsp;km² a nachádza sa v ázijskom Nepále. Bol založený v roku 1973, čo z neho robí vôbec najstarší nepálsky národný park. Pre svoju jedinečne zachovanú faunu a flóru bol park v roku 1984 zapísaný na Zoznam svetového dedičstva UNESCO.

Južná hranica parku je zároveň hranicou s Indiou. Chránené druhy sú najmä: nosorožec indický (*Rhinoceros unicornis*), tiger bengálsky (*Panthera tigris tigris*), leopard škvrnitý (*Panthera pardus*) a medveď pyskatý (*Melursus ursinus*), ktoré boli pred založením parku nadmerne lovené.

Na území parku žije približne 260 000 ľudí a park je turisticky vyhľadávaný. Najobľubenejšie miesto pre turistov je dedina Sauraha.


Chitwan-Nashorn-12-2013-gje.jpg|
Chitwan-Elefanten-10-2013-gje.jpg|
Chitwan-Elefantenbad-04-2013-gje.jpg|
Chitwan-Elefantencamp-12-Bulle-2013-gje.jpg|
Chitwan-Elefantenritt-20-Elefantenkuh mit Mahud-2013-gje.jpg|
Chitwan-Vogelwelt-04-Seidenreiher im Flug-2013-gje.jpg|
Chitwan-Sauraha Beach-04-Gastronomie-2013-gje.jpg|
Chitwan-Menschen-02-Bruecke-Radfahrer-2013-gje.jpg|


## Iné projekty

Kategória:Národné parky v Nepále
Kategória:Lokality Svetového dedičstva v Nepále
Amselfall

**Amselfall** je vodopád v národnom parku Saské Švajčiarsko. Nachádza sa asi 1&nbsp;km severne od skalnej vyhliadkovej terasy Bastei v údolí Amselgrund nad turistickou chatou Amselfallbaude. Dosahuje výšky približne 10&nbsp;m.

## Iné projekty

## Zdroj

Kategória:Vodopády v Nemecku
Kategória:Geografia Saska
Biebrzanský národný park

thumb|Mokrade na rieke Biebrza v národnom parku
**Biebrzanský národný park** () je národný park v Poľsku.

Nachádza sa v Podlaskom vojvodstve na severovýchode Poľska. Severovýchodná hranica parku je blízko Bieloruska. Parkom preteká rieka Biebrza.

Park bol založený 9. septembra 1993 ako jeden z 23 poľských národných parkov. Roku 1995 bol zapísaný na zoznam ramsarských mokraďov.

Má rozlohu  a je tak najväčším národným parkom Poľska.

## Iné projekty

## Externé odkazy
* oficiálna stránka parku

Kategória:Národné parky v Poľsku
Národný park Sagarmáthá

**Národný park Sagarmáthá** (iné názvy: **Národný park Sagarmátha**, **Národný park Sagarmatha**) je chránené územie, ktoré sa nachádza v Nepále a zaberá časť Himalájí vrátane južnej strany Mount Everestu. Park bol založený 19. júla 1976. Nachádza sa v ňom jedinečné prírodné bohatstvo v podobe fauny i flóry. Hlavne vďaka tomu bol park v roku 1979 zapísaný na Zoznam svetového dedičstva UNESCO.

## Iné projekty

Kategória:Národné parky v Nepále
Kategória:Lokality Svetového dedičstva v Nepále
Kategória:Mount Everest
Spolková cesta 9 (Rakúsko)

**Spolková cesta 9** (, *Hainburger Straße,* v Dolnom Rakúsku aj *Landesstraße 9*, ) je 47 kilometrov dlhá rakúska štátna cesta, ktorá spája predmestie hlavného mesta Viedeň, Schwechat, so štátnou hranicou so Slovenskom.
Zo Schwechatu cesta pokračuje do Fischamendu popri diaľnici A4, následne pozdĺž Dunaja popri alebo cez obce Haslau-Maria Ellend, Regelsbrunn, Petronell-Carnuntum, Bad Deutsch-Altenburg, Hainburg an der Donau a Wolfsthal, za ktorým prechádza štátnu hranicu so Slovenskom, kde pokračuje ako cesta I. triedy 61.

## História
Od 1. októbra 1823 premávala denne po Bratislavskej ceste expresná pošta medzi Viedňou a Bratislavou, ktorej trvalo zdolať túto približne 65 km dlhú cestu asi šesť hodín. Od 31. mája 1824 jazdila po nej expresná pošta raz za týždeň cez Kittsee aj do Budína. Podľa momentálnej poveternostnej situácie trvala táto trasa od 30 do 34 hodín.

V roku 1834 boli postavené mýtne stanice vo Wolfsthale, Regelsbrunne, Fischamende a Schwechate, ktoré priniesli do štátnej pokladnice okolo 50 000 zlatých.

Bratislavská cesta patrila do siete pôvodných ríšskych ciest (*Reichsstraßen*), ktoré sa stali v roku 1921 spolkovými cestami (*Bundesstraßen*). Do roku 1938 bola označená ako cesta B 6. Po anšluse Rakúska bola medzi rokmi 1938 a 1945 súčasťou nemeckej Ríšskej cesty číslo 8 *(Reichsstraße 8)*. Do 20. novembra 2007, čiže do otvorenia diaľnice A6, bola B9 súčasťou európskej cesty E58.

9
Kategória:Doprava v Dolnom Rakúsku
Národný park Thayatal

**Národný park Thayatal** (doslova „Údolie Dyje“) je rakúsky národný park, ležiaci na hranici Dolného Rakúska a Česka. Jeho územie nadväzuje na český Národný park Podyjí. Výmera chráneného územia je  a je najmenším národným parkom v Rakúsku. 

Chráni sklanaté riečne údolia rieky Dyje v dĺžke . Územie z väčšiny pokrývajú lesy (až 90 %) ostatné plochy tvoria suché trávniky, vresoviská, lúky a vodné plochy.

Priamo v národnom parku leží obec Hardegg a turisticky atraktívny hrad Hardegg a zrúcanina hradu Kaja.

## Iné projekty

## Externé odkazy
* oficiálna stránka Nationalparku Thayatal

Thayatal
Svetový pohár v skokoch na lyžiach

**Svetový pohár v skokoch na lyžiach** je seriál pretekov v skokoch na lyžiach, ktorý každoročne organizuje medzinárodná lyžiarska federácia (FIS). Založil ju Torbjørn Yggeseth pre sezónu 1979/80. Ženy začali súťažiť počas sezóny 2011/12.

## Pravidlá
### Preteky jednotlivcov
Víťazom celkového poradia pretekov jednotlivcov sa stáva pretekár s najvyšším počtom bodov po skončení sezóny.

Pretekár môže vo svetovom pohári pretekať len vtedy ak už bodoval v rámci letnej grand prix alebo v kontinentálnom pohári v súčasnej alebo minulej sezóne. Zároveň musí ho prihlásiť národný športový zväz.
Na štarte pretekov môže byť maximálne 6 pretekárov z jednej krajiny, okrem pretekárov z usporiadavajúcej krajiny, ktorá môže tento počet zdvojnásobiť.

Pred štartom pretekov sa zväčša usporiadáva kvalifikácia. Z nej automaticky postupuje najlepších 10 pretekárov podľa priebežného hodnotenia svetového pohára a ďalších 40 na základe najlepšieho bodového zisku.
Hlavná súťaž je rozdelená na dve kolá. V prvom nastúpi 50 postupujúcich z kvalifikácie. Na základe bodového zisku v prvom kole postúpi do druhého najlepšia tridsiatka, ktorá v ňom štartuje v obrátenom poradí.

Výnimočný prípad sú preteky Turné štyroch mostíkov. Tam sa využíva tzv. K.O. systém. Na základe výsledkov z kvalifikácie sa utvoria dvojice (1. z kvalifikácie proti 50, 2. proti 49...) a pretekári s lepším bodovým ziskom z dvojice a piati porazení z najlepším bodovým ziskom z porazených (tzv. lucky looser) postúpia do druhého kola, kde sa už preteká klasickým systémom.

#### Bodovanie

## Prehľad sezón svetového pohára

**Poradie tímov**


Kategória:Súťaže v skokoch na lyžiach
Skoky na lyžiach
Diaľnica A92 (Nemecko)

**Diaľnica A92** () je 134 kilometrov dlhá diaľnica v Nemecku smerujúca z Mníchova na severovýchod do mesta Deggendorf. Vystavaná bola v priebehu 60. až 80. rokov 20. storočia. Zaujímavosťou je, že na 134 kilometrovej diaľnici sa doteraz nenachádza ani jediná čerpacia stanica.

## História
Diaľnica A92 bola na rozdiel od mnohých iných zaradená do nemeckej diaľničnej siete až koncom 60. rokov. Vtedy vznikol plán na rozšírenie spolkovej cesty 11 *(B11)* na štvorprúdovú na trase A99 - A9 - A3. V roku 1968 sa začalo s výstavbou päťkilometrového obchvatu obce Wallerwirt. V marci 1969 spolková ministerka dopravy oznámila, že namiesto rozšírenia cesty B11 sa uskutoční výstavba diaľnice *A120* Mníchov - Deggendorf, s tým, že čiastočne budú využité niektoré úseky spomínanej cesty B11. 

V roku 1969 sa začali stavebné práce na obchvate obce Wallersorf. Nasledujúci rok sa rozostaval i 6 km dlhý úsek *Wallersdorf - Plattling*. Oba spomínané úseky v celkovej dĺžke 11 km boli sprejazdnené spoločne 9. novembra 1972. Veľmi skoro sa medzi ľuďmi začal pre túto diaľnicu používať názov *Päťminútová diaľnica (5-Minuten-Autobahn)*. 

Na opačnom konci plánovanej diaľnice, pri Mníchove, bol od roku 1970 vo výstavbe spoločne s nádržou pre olympijské preteky veslárov a rýchlostných kaniostov i krátky štvorkilometrový úsek Unterschleißheim - Oberschleißheim. Úsek sprejazdnili ešte pred začatím olympijských hier v roku 1972. 

V roku 1969 sa začalo s prvými plánmi na obchvate mesta Landshut. Po preskúmaní prírodných podmienok a po vykonaní hlukových štúdií bol odporúčaný variant, ktorý predpokladal výstavbu asi 1 km dlhého tunela pod časťou Landshut-Altdorf. Výstavba, ale i následná prevádzka obchvatu s tunelom by však bola finančne veľmi nákladná, preto sa v roku 1974 vykonali doplnkové štúdie na severnom okraji mesta Landshut a bola stanovená definitívna trasa obchvatu (Moosburg an der Isar - Landshut - Essenbach). Úsek dlhý 21 km bol odovzdaný do prevádzky v októbri 1984.

Ešte v roku 1978 boli dané do prevádzky tri úseky s celkovou dĺžkou 30 km: *[[Feldmoching]] - Oberschleißheim*, *[[Neufahrn]] - [[Freising]]-Ost* a *[[Plattling]]-West - diaľnica A3*. V roku 1980 bol dobudovaný úsek *Unterschleißheim - Neufahrn*. Výstavba diaľnice bola zavŕšená v rokoch 1987 a 1988, keď boli do prevádzky postupne odovzdané úseky *Landshut - [[Dingolfing]]*, *Freising - Moosburg* a *Dingolfing - Wallersdorf*. Medzitým bola diaľnica prečíslovaná z* A120* na súčasné označenie *A92*.

## Galéria
Image:A92 niederbayern.jpg|Pri obci Wallersdorf
Image:Dustpuppy-Autobahn.jpg|Parkovisko pri Moosburgu

## Iné projekty

## Externé odkazy
* Zoznam výjazdov, križovatiek, odpočívadiel a iných objektov

092
Martin Schmitt

**Marin Schmitt** (* 29. január 1978, Villingen-Schwenningen, Nemecko) je bývalý nemecký skokan na lyžiach. Dvakrát vyhral celkové hodnotenie svetového pohára (1998/99 a 1999/2000) a získal 4 zlaté medaily na majstrovstvách sveta. Je držiteľom aj dvoch medailí z olympijských hier.

## Externé odkazy
* 

## Iné projekty

Kategória:Nemeckí skokani na lyžiach
Kategória:Nemeckí olympijskí víťazi
Kategória:Majstri sveta v skokoch na lyžiach
Bodová grupa

**Bodová grupa** je množina prvkov symetrie, ktorej operácie ponechávajú aspoň jeden bod telesa v priestore nepohyblivý. Tejto požiadavke vyhovuje 8 (beztranslačných) prvkov symetrie: 1, 2, 3, 4, 6, -4, i, m. Tieto prvky a ich možné kombinácie tvoria 32 kryštalografických bodových grúp (kryštalografické oddelenia), ktorými možno charakterizovať symetriu vonkajších tvarov kryštálov. 

## Pozri aj
*Rovinná grupa

## Externé odkazy
*Symetrie krystalických látek

Kategória:Teória grúp
Kategória:Kryštalografia
Horse Guards Parade

thumb|Horse Guards Parade

**Horse Guards Parade** je veľké prehliadkové priestranstvo vo Whitehalle v centre Londýna. Pôvodne to bolo súčasťou *Whitehallského paláca*, kde sa v dobe Henricha VIII. konali rytierské turnaje. Bolo tiež miestom každoročných osláv narodenín Alžbety I.

Táto oblasť bola používaná na prehliadky a iné reprezentatívne udalosti od 17. storočia. Každý rok sa tu odohráva obrovská  prehliadka  na oslavu kráľovniných narodenín – *Trooping the Colour*.

Na konci 20. storočia sa toto priestranstvo začalo používať na menej významné príležitosti, ale aj ako parkovisko pre štátnych zamestnancov. Po teroristickom  útoku IRA 7. februára 1991, ktorý bol spôsobený výbuchom  bomby v zaparkovanej dodávke, bolo parkovanie a aj parkovisko zrušené.

Prehliadkové priestranstvo je na západnej strane otvorené do *Horse Guards Road* a St. James’s Parku. Na severe je ohraničené  budovami *Old Admiralty* a *Admiralty Citadel*, na východe budovou *Horse Guards* – bývalým veliteľstvom Britské armády a na juhu *HM Treasury* a zadnou stenou Downing Street číslo 10 – oficiálnym sídlom predsedu britskej vlády. Vstup do tejto časti Horse Guards Parade je teraz z bezpečnostných dôvodov uzavretý a pre turistov neprístupný.

Prehliadkové priestranstvo je lemované množstvom pamätníkov a trofejí, vrátane soch poľných maršalov *Kitchenera*, *Robertsa* a *Wolseleyho*, tureckého delá vyrobeného v roku 1542, ktoré bolo ukradnuté v roku 1801 v Egypte a Kádizského pamätníka.

V dobe konania Letných olympijských hier 2012 má byť Horse Guards Parade miestom konania súťaží  plážového volejbalu. Majú byť vybudované dve ihriska a rovnako ako pri oslavách *Trooping the Colour* dočasné hľadiská s kapacitou pre 5 000 a 12 000 divákov.

Kategória:Námestia v Londýne
Kategória:City of Westminster
Kategória:Športoviská na Letných olympijských hrách 2012
Veľké Rumunsko

thumb|left|Znak Rumunského kráľovstva (1921–1947)
[thumb|right|Mapa Veľkého Rumunska s pred roka [1926]]
thumb|Etnické zloženie Veľkého Rumunska z roku 1930

**Veľké Rumunsko** (po rumusky: *România Mare*) je neformálny názov pre územie Rumunského kráľovstva v rokoch 1918/1919 - 1940 (teda medzi prvou a druhou svetovou vojnou). 

Bol to štát s najväčšou rozlohou, aký kedy Rumuni mali (295,649 km²). Súčasťou jeho územia boli Severná Bukovina, Besarábia, Moldavsko (okrem Podnesterska), Budžak, Južná Dobrudža, Sedmohradsko a Banát.

Kategória:Historické územia
Kategória:Dejiny Rumunska
Kvant-1

thumb|Nákres modulu Kvant

**Kvant-1** alebo len **Kvant** bol jeden z modulov kozmickej stanice Mir, prvý špecializovaný modul stanice. Jeho dĺžka bola 5,8 metra skladal sa z troch úsekov. Disponoval dvoma spojovacími uzlami a 4 priezormi. Účelom modulu boli hlavne astrofyzikálne pozorovania, čomu zodpovedalo aj jeho vybavenie.

## Konštrukcia modulu
Prvé dva úseky, laboratórny úsek a prechodová komora, boli hermetizované. Za nimi sa nachádzal nehermetizovaný úsek vedeckých prístrojov, ktorého základ tvorila tuhá priehradková konštrukcia v tvare pravidelného osemuholníka. Laboratórny úsek mal tvar valca a na jeho povrchu boli nainštalované radiátory termoregulačného systému. Jeho predná kónická časť prechádzala do spojovacieho uzla. Na opačnej strane valcového úseku nadväzovala valcovitá prechodová komora zakončená pasívnym spojovacím ulom. Hlavnú časť vedeckého vybavenia modulu Kvant tvorilo observatórium *Rentgen* s hmotnosťou . 

Súhrnná hmotnosť všetkých vedeckých prístrojov v module bola 1,4 tony. Hermetizovaný priestor mal objem 40&nbsp;m<sup>3</sup>. Zásobovanie elektrickou energiou mu zabezpečovali ďalšie časti stanice, pretože sám neniesol žiadne solárne panely (hoci mal príchytky na ich prípadné dodatočné upevnenie).

## Priebeh letu
Kvant-1 odštartoval z kozmodrómu Bajkonur 31. marca 1987. Do vesmíru ho vyniesla nosná raketa Proton-K. Vzletová hmotnosť objektu bola . 5. apríla boli zahájené jeho prípravy na stretnutie a spojenie sa so základným blokom, prvým modulom Miru. Posádka Miru, Jurij Viktorovič Romanenko a Alexander Lavejkin, sedela počas pokusu o spojenie pre prípad havárie v skafandroch v transportnej kozmickej lodi. Vo vzdialenosti 37 metrov od základného bloku sa z&nbsp;Kvantu vysunula vodiaca tyč stretávacieho zariadenia. Približovanie pokračovalo až do vzdialenosti 200 metrov, kedy sa telesá voči sebe pohybovali vzájomnou rýchlosťou /s. Potom došlo k vypojeniu riadiaceho systému a moduly sa navzájom minuli o 10 metrov.

Druhý pokus o spojenie prebehol 9. apríla. V čase 00:35:58 UT sa spojovacie uzly Kvantu a základného bloku síce zachytili, ale nedošlo k hermetickému spojeniu telies. Pri elektromechanickom priťahovaní modulu sa posun zastavil vo vzdialenosti  z potrebných . O dva dni neskôr riadiace stredisko rozhodlo o neplánovanom výstupe vtedajšej posádky do otvoreného priestoru. Kozmonauti prerúčkovali k zadnej časti stanice a okolo 20:43 UT oznámili riadiacemu stredisku, že plochy oboch spojovacích uzlov asi o centimeter nedoliehajú. Po vyšraubovaní spojovacej tyče Kvantu a vzdialení telies sa zistilo, že príčinou bol textilný vak - podľa jedného zdroja sáčok s hygienickými potrebami, podľa iného vak s odpadom, ktorý sa tam nedopatrením dostal. Kozmonauti predmet odstránili a očistili spojovacie plochy. Potom, ako prví ľudia v histórii, priamo sledovali automatické spojenie modulov.

## Zdroje

* Mir v Malej encyklopédii kozmonautiky (MEK)
* Kvant-1 v encyklopédii Space-40
* 


Kategória:Mir
Kategória:Röntgenové observatóriá
Rumunské kráľovstvo

::*Pozri aj [[Staré rumunské kráľovstvo]].*

**Rumunské kráľovstvo** (po rumunsky: *Regatul României*; 1919 – 1940 neformálne aj **[[Veľké Rumunsko]]**) bol rumunský štát, parlamentná monarchia, v období od 13. marca 1881 do 30. decembra 1947. 

Rumunské kráľovstvo začalo panovaním kráľa Karola I., ktorý v rumunskej vojne o nezávislosť vybojoval krajine nezávislosť a skončilo sa abdikáciou kráľa Michala I. dňa 30. decembra 1947 nariadenou Sovietskym zväzom s tichým súhlasom jeho spojencov (ako výsledok Jaltskej konferencie).

Rumunskému kráľovstvu predchádzalo Rumunské kniežatstvo (1859 – 1881). Koncom prvej svetovej vojny sa k Rumunskému kráľovstvu pripojilo Sedmohradsko, Besarábia a Bukovina, preto sa pre obdobie rokov 1919 – 1940 neformálne nazýva aj Veľké Rumunsko. Začiatkom druhej svetovej vojny (1940) boli severné Sedmohradsko, Besarábia a Južná Dobrudža postúpené Maďarsku, ZSSR a Bulharsku. Z týchto území prežilo iba severné Sedmohradsko, ktorého územie bolo obnovené ku koncu druhej svetovej vojny. V roku 1947 bola monarchia nahradená komunistickým režimom.

[thumb|150px|center|Akt vyhlásenia Rumunského kráľovstva zo dňa [13. marec|13. marca 1881.]]

Kategória:Zaniknuté štáty
Kategória:Dejiny Rumunska
Kategória:Zaniknuté kráľovstvá
Kategória:Zaniknuté štáty Európy
Tři čuníci

**Tři čuníci** je album Jaromíra Nohavicu z roku 1994. Album je záznamom z koncertného vystúpenia z olomouckého klubu U-klub Olomouc. Pesničky na albume sú venované deťom a ich častou témou sú zvieratá.

## Zoznam piesní
# „Zajíci“ -(Zajace) 2:57
# „Lachtani“ - (Tulene)1:58
# „Co děláme o přestávce (básnička)“ - (Čo robíme cez prestávku)0:46
# „Kozel“ - (Kozel)1:51 (hudba: americký tradicional „Bill Grogin's Goat“)
# „Afričančata“ - (Afričančatá)2:04 (text: Karel Plíhal, Jaromír Nohavica)
# „Podzimní“ - (Jesenný)1:03 (Karel Plíhal)
# „Můj pes“ - (Môj pes)2:21
# „Delfíni“ - (Delfíny) 1:23
# „Tramp“ - (Tramp) 3:20
# „Dárky“ - (Darčeky) 2:37
# „Hlídač krav“ - (Strážca kráv)4:01
# „Když byl Pepa ještě mladý (básnička)“ - (Keď bol Pepa ešte mladý)1:55 (text: Karel Plíhal, Pavel Dobeš, Jaromír Nohavica)
# „Pijte vodu“ - (Pite vodu)2:36 (hudba: americký tradicional „Short'nin' Bread“)
# „Grónská písnička“ - (Grónska pesnička)3:13
# „Haló haló (básnička)“ - (Haló haló)0:56
# „Kapr“ - (Kapor)2:24
# „V moři je místa dost“ - (V mori je miesta dosť)3:02
# „Metro pro krtky (básnička)“ - (Metro pre krtkov)0:27
# „Metro pro krtky“ - (Metro pre krtkov)2:14
# „Večerní“ - (Večerný)0:40 (Karel Plíhal)
# „Telátko oblíbené I.“ - (Teliatko obľúbené 1)2:16
# „Telátko oblíbené II.“ - (Teliatko obľúbené 2)0:51
# „Šnečí blues“ - (Slimáčí blues)2:14
# „Tři čuníci“ - (Tri prasiatka)3:22
# „Ukolébavka“ - (Uspávanka)3:09

Kategória:Koncertné albumy z 1994
Kategória:Albumy Jaromíra Nohavicu
Staré rumunské kráľovstvo

[thumb|Zmeny územia [Rumunsko|Rumunska. Fialovou farbou je znázornené Staré rumunské kráľovstvo.]]
[thumb|left|100px|Znak Rumunska v rokoch [1881 – 1921.]]
[thumb|left|130px|Rumunský kráľ [Karol I. (Rumunsko)|Karol I. (1866 – 1914)]]
**Staré rumunské kráľovstvo** alebo **staré kráľovstvo** alebo **Regat** (po rumunsky: *Vechiul Regat*) je označenie pre tú časť územia Rumunska, ktorá k nemu (teda vtedy k Rumunskému kráľovstvu) patrila už pred prvou svetovou vojnou. 

Pojem sa začal používať po prvej svetovej vojne, keď sa územie Rumunského kráľovstva zväčšilo pripojením Sedmohradska, Banátu, Besarábie a Bukoviny, čím vzniklo Veľké Rumunsko.

Kategória:Historické územia
Kategória:Dejiny Rumunska
Sonja Nefová

**Sonja Nefová** (* 19. apríl 1972, Heiden, Švajčiarsko) je bývala švajčiarska lyžiarka. Svoje prvé preteky vo Svetovom pohári vyhrala 26. januára 1996. Celkovo vyhrala 15 pretekov Svetového pohára. Špecializovala sa najmä na točivé disciplíny, slalom a obrovský slalom.

## Víťazstvá vo Svetovom pohári

## Umiestnenie vo Svetovom pohári

## Externé odkazy
*
*
*oficiálne stránky 

Kategória:Švajčiarski alpskí lyžiari
Alexandra Meissnitzerová

**Alexandra Meissnitzerová** (* 18. jún 1973, Abtenau, Rakúsko) je bývala  rakúska lyžiarka. Špecializovala sa najmä na kĺzavé disciplíny, zjazd a super-G. Svoje prvé preteky vo Svetovom pohári vyhrala 7. decembra 1995. Celkovo štartovala v 310 pretekoch Svetového pohára, z ktorých 14 vyhrala a 44x skončila na pódiu.

## Víťazstvá vo Svetovom pohári

## Umiestnenie vo Svetovom pohári

## Externé odkazy
*
*
*oficiálne stránky 

Kategória:Rakúski alpskí lyžiari
Werner Heel

**Werner Heel** (* 23. marec 1982, Merano, Taliansko) je taliansky lyžiar. Svoje prvé preteky vo Svetovom pohári vyhral 29. februára 2008. Celkovo vyhral Heel 3 preteky Svetového pohára.

## Víťazstvá vo Svetovom pohári

## Umiestnenie vo Svetovom pohári

## Externé odkazy
* Oficiálne Stránky
* 
* 

Kategória:Talianski alpskí lyžiari
Zino Francescatti

**Zino Francescatti**, vlastným menom **René-Charles Francescatti** (* 9. august 1902, Marseille, Francúzsko – † 17. september 1991, La Ciotat), bol francúzsky husľový virtuóz, jeden z najvýznamnejších huslistov 20. storočia.

## Životopis
Narodil sa do hudobníckej rodiny, obaja jeho rodičia boli huslisti. Už od raného veku prejavoval výnimočný talent a od troch rokov začal pravidelne cvičiť. V piatich rokoch debutoval na verejnom recitále a rýchle napredovanie mu umožnilo predstaviť sa v desiatich rokoch s Beethovenovým Husľovým koncertom.

Od roku 1927 pôsobil ako učiteľ na *École Normale de Musique* v Paríži a stal sa tiež dirigentom. V roku 1931 absolvoval prvé svetové turné vrátane amerického debutu. Po skončení druhej svetovej vojny pokračoval vo svojej úspešnej medzinárodnej kariére až do roku 1976. V roku 1987 bola na jeho počesť v Aix-en-Provence zorganizovaná medzinárodná husľová súťaž. 

Zomrel v roku 1991 vo francúzskom La Ciotat vo veku 89 rokov.

## Charakter hry
Francescattiho štýl hry je charakteristický – dominuje mu mimoriadna technika vzbudzujúca dojem ľahkosti, typicky lyrický a hrejivý tón a poetický charakter hry, vďaka čomu vynikal hlavne ako interpret koncertov elegantného, lyrického rázu. Jeho interpretáciu sprevádzala vrelosť, silné nasadenie a spontánnosť, kvôli čomu sa niekedy nechal strhnúť na úkor potrebného odstupňovania dynamiky či dokonca tempa.

## Nahrávky
Francescatti vytvoril niekoľko nahrávok, takmer výhradne koncertného, menej sólového repertoáru. Medzi najvýznamnejšie patria nahrávky Paganiniho *Husľového koncertu č. 1* a Saint-Saensovej skladby *Introdukcia a Rondo Capriccioso*, obe hodnotené ako jedny z najlepších, ak nie najlepšie v histórií. Medzi ďalšie vynikajúce a cenené nahrávky patria ''Husľový koncert e mol'' Mendelssohna-Bartholdyho, Saint-Saensov *Husľový koncert č. 3* a Bruchov *Husľový koncert č. 1*.

## Referencie

## Externé odkazy
* Francescatti hrá ''Zigeunerweisen'' od Pabla de Sarasate (video na youtube)
* Francescatti hrá záverečnú vetu Husľového koncertu e mol Mendehlssohna-Bartholdyho (youtube, iba zvuk)

## Zdroj
* 

Kategória:Francúzski huslisti
Kategória:Francúzske osobnosti talianskeho pôvodu
Kategória:Osobnosti z Marseille
Centrálne Západné Karpaty

**Centrálne Západné Karpaty**, niekedy označované ako **slovakidy** sú geologická oblasť Západných Karpát, v koncepciách rôznych autorov zahŕňa pásmo jadrových pohorí, veporské a gemerské pásmo niektorí k nemu zaraďujú aj bradlové pásmo. Paleogeograficky zodpovedajú oblasti, ktorá bola od mezozoika vymedzená zo severu Váhickým a z juhu Meliatskym oceánom. V mnohých zjednodušených geologických a geomorfologických členeniach sa jednotky zaraďované do Centrálnych Západných Karpát priraďujú k Vnútorným Západným Karpatom.

## Vývoj
Najstarší vývoj Centrálnych Západných Karpát možno sledovať v kryštalinických horninách tatrika, veporika a gemeriku. Tieto oblasti poskytujú dôkazy o staršej hercýnskej prípadne i kaledónskej orogenéze. Pozícia týchto celkov bola v období vrchného paleozoika však odlišná od dnešnej. Pôvodne sa nachádzali viac na západ (približne v oblasti dnešného Švajčiarska) a na východ pozdĺžne prechádzali do oblasti oravika, ktoré tvorilo šelf Českého masívu. Do dnešnej pozície sa dostali v priebehu terciéru po uzavretí Valaiského oceánu a následnom zvrásnení bradlového a flyšového pásma v závere alpínskej orogenézy. Pri týchto procesoch došlo k rotácii bloku Alcapy na niektorých miestach až o 90° proti smeru hodinových ručičiek. Extenzia spojená so subdukciou Valaiského oceánu spôsobila vznik neogénnych kotlín a karpatských vulkanitov.

## Referencie

Kategória:Západné Karpaty
Rumunské kniežatstvo

**Rumunské kniežatstvo** je obvyklé označenie rumunského štátu od roku 1859 (alebo od 1861/1862) do roku 1881. Oficiálne sa nazýval (24. január 1859 – 11. december 1861) **Zjednotené kniežatstvá Moldavska a Valašska**, 11. december 1861 – 1. júl 1866 **Zjednotené rumunské kniežatstvá** alebo polooficiálne **Rumunsko**, 1866 – 1881 **Rumunsko**. 

Do roku 1859 (ale aj neskôr) sa zodpovedajúce územie zvyklo označovať ako Podunajské kniežatstvá, po prvej svetovej vojne zas ako staré rumunské kráľovstvo.

Na čele Rumunského kniežatstva stálo knieža (1859 – 1866 Alexandru Ioan Cuza, 1866 – 1881 Karol I.). Vzniklo de facto zvolením Alexandra Cuzu sa spoločného vládcu Moldavska aj Valašska v roku 1859 resp. zmenou názvu štátu na Zjednotené rumunské kniežatstvá v roku 1861 resp. prvým zasadaním spoločného parlamentu oboch týchto kniežatstiev v roku 1862. Spočiatku bolo voľnou súčasťou Osmanskej ríše, 10. mája 1877 od nej vyhlásilo nezávislosť, 13. júla 1878 bola táto nezávislosť uznaná. 

V roku 1881 ho vystriedalo Rumunské kráľovstvo.

Kategória:Dejiny Rumunska
Kategória:Zaniknuté štáty
Sfakiani

**Sfakiani** alebo **Sfakčania** (gr. Σφακιανοί - Sfakiani) je etnická skupina Grékov juhozápadnej Kréty; sú to priami potomkovia starogréckeho kmeňa Dórov. Žijú v hornatom kraji Sfakia.

## Dejiny
Dóri prišli na Krétu okolo roku 1400 pred Kr. a usadili sa vo všetkých miestach ostrova, no už pred ich príchodom tu žili negrécki Minojčania a grécki Achájci. S týmto obyvateľstvom sa dórski Gréci premiešali a tak je väčšina moderných Kréťanov potomkami tohto zmiešaného obyvateľstva. Kraj Sfakia, ktorý je hornatý a pred príchodom Dórov bol pravdepodobne neobývaný si udržal nemiešané dórske etnikum. Horský terén pomáhal Sfakianom izolovať sa od vonkajšieho sveta. V roku 824 po Kr. dobyli Krétu od gréckej Byzancie Arabi. Arabi útočili na kresťanských Grékov a podrobili si ich, dokonca veľa z nich prestúpilo na islam. No Arabi nemohli ovládnuť Sfakianov, ktorí utiekli do hôr a založili si tu svoj vlastný spôsob vládnutia. Vytvorili si radu staršich (gerúzia), podobne ako v staroveku Sparťania, ktorí boli taktiež Dóri. V roku 961 generál a budúci cisár Nikiforos Fokas zaútočil na Krétu, aby ju vyslobodil spod arabskej moci. Počas týchto bojov sa Sfakiani horlivo snažili Arabov zničiť a vďaka nim padlo aj mesto Chandax, hlavé arabské mesto na Kréte. Nikiforos za tento čin sfakianských gerontov odmenil privilégiami a hodnosťami v Byzantskej ríši. Počas byzantskej doby nastal na Kréte opäť pokoj. V roku 1212 však Krétu ovládli Benátčania. Na Kréte vypukli proti nim vzbury, ktoré však Benátčania makoniec potlačili. Nepodarilo sa im zničiť iba povstanie Sfakianov, ktorí si opäť udržali slobodu v horských oblastiach. Keď sa Benátčani rozhodli postaviť v Sfakii pevnosť, Sfakiani ich odtiaľto vyhnali a rozostavanú pevnosť zbúrali. Neskôr sa však Benátčanaom pevnosť podarilo dokončiť, keď popravili vodcov vzbury. Povstania pokračovali aj ďalej a Benátčania mali so sfakiou veľké problémy. Sfakiani prišli v roku 1453 obraňovať Konštantínopol pred Turkami, no mesto padlo a v roku 1669 sa Turci zmocnili aj Kréty. V 18. stor. prepukla na Kréte revolúcia, ktorú viedol Sfakian Daskalogiannis. Jeho povstanie bolo nakoniec Turkami potlačené, no Daskalogiannis sa stal krétskym hrdinom a Kréťania rebelovali ďalej, až dokým si v roku 1898 nevytvorili svoj slobodný štát.

Kategória:Gréci
Kozie mlieko

thumb|Dojenie kozy
**Kozie mlieko** je biela kvapalina produkovaná mliečnymi žľazami kôz (v stredoeurópskych podmienkach ide o kozu domácu). Pôvodne sa mlieko  spotrebovalo na výživu mláďat, u zdomácnelých zvierat však bola jeho produkcia šľachtením zvýšená a rozšírená na celý rok, aby ju človek mohol využívať pre svoju vlastnú potrebu. 

Kozie mlieko z rôznych dôvodov nemôže konkurovať kravskému a v slovenských podmienkach sa produkuje prakticky výhradne v rámci malochovu pre domácu spotrebu či priamy predaj. Medzi dva hlavné dôvody patrí vyššia produkčná schopnosť kráv a fakt, že kvalita kozieho mlieka viac závisí na kvalite krmiva než kvalita kravského mlieka. Koza má väčšiu tendenciu prevádzať do svojho mlieka jedy a choroboplodné organizmy, ktoré sa do nej dostanú (boli zaznamenané otravy z mlieka kozy, ktorá zožrala ľuľkovec zlomocný, alebo epidémie kliešťovej encefalitídy spôsobené kozami, ktoré poštípali infikované kliešte).

Vyššie napísané ale neznamená, že by kozie mlieko bolo nekvalitné. Naopak, kozie mlieko je možné vyhodnotiť ako kvalitnejšie, lepšie stráviteľné a zdravotne prospešnejšie ako kravské mlieko, ale iba za predpokladu, že je dodržiavaná vysoká kvalita krmiva.

## Pozri aj
* koza domáca
* mlieko (cicavce)

## Externé odkazy
* O kozom mlieku - primar.sme.sk 
* Kozy, kozie mlieko &#91;alebo ako na chov kôz&#93; – biospotrebitel.sk

## Zdroj

Kategória:Mlieko
Kozie mlieko (rozlišovacia stránka)

**Kozie mlieko** môže byť:
* biela kvapalina produkovaná mliečnymi žľazami kôz, pozri kozie mlieko
* film -slovenská komédia z roku 1950, pozri Kozie mlieko (film)
Tarabovec

**Tarabovec** je bývalá osada na rozhraní chotárov obcí Dubodiel, Cimenná, Čuklasovce a Zlatníky. Leží v nadmorskej výške asi 320 metrov v pohorí Považský Inovec.

V minulosti ňou viedla cesta z Topoľčian do Beckova a Nového Mesta nad Váhom. Osada patrila panstvu Dubodiel. Tvorilo ju niekoľko hospodárskych budov a obydlí, istý čas v 18. storočí aj mlyn a píla s pohonom mlynského kolesa na vrchnú vodu, neskôr len hájovňa. 

V novembri 1944 bola osada vypálená nemeckými jednotkami pri prenasledovaní účastníkov povstania. Obnovená už nebola. V súčasnosti sa na mieste nachádza len udržiavaný kríž.

## Ocenenia

## Referencie
* Ďurčo, M., Mikula, A.: *Obec Dubodiel.* Technická univerzita vo Zvolene, Zvolen, 2005

## Externé odkazy
* Chotárna obec Cimenná na ÚPVS SR

Kategória:Zaniknuté obce na Slovensku
Kategória:Obce vypálené počas druhej svetovej vojny na Slovensku
Kategória:Slovenské národné povstanie
Kategória:Dubodiel
Kategória:Zaniklo v 1944
Spolková cesta 50 (Rakúsko)

**Spolková cesta 50** ( v Dolnom Rakúsku aj *Landesstraße 50*, ) je 140 kilometrov dlhá rakúska spolková cesta tiahnúca sa naprieč spolkovou krajinou Burgenland. Začína v križovatke s cestou B9 a pokračuje cez Parndorf popri Neziderskom jazere do mesta Eisenstadt a odtiaľ cez Mattersburg do štajerskej obce Hartberg, kde cesta končí v križovatke so B54.

## Odbočky
**B50a** je 6,3 km dlhá odbočka zo štátnej cesty 50 z obce Kittsee do obce Wolfsthal.

50
Kategória:Doprava v Burgenlande
Kategória:Doprava v Dolnom Rakúsku
Kategória:Doprava v Štajersku
Rádio Max

**Rádio MAX** bola slovenská regionálna komerčná rozhlasová stanica. Hralo hudbu od 80. rokov až po súčasnosť.

## História
Rádio začalo vysielať v novembri 1999 na frekvencii 98,7 MHz. Prvé štúdio bolo zriadené v Nových Zámkoch. V prvých rokoch svojej existencie takmer vôbec nevysielalo moderovaný program. Okrem niekoľkých krátkych spravodajských blokov denne, dvoch moderovaných špeciálok a nahovorených reklamných blokov v jeho programe nebolo žiadne hovorené slovo. Po štyroch rokoch pôsobenia rádio Max prešlo na moderované vysielanie, získalo individuálne koordinovanú frekvenciu v Nitre, a presťahovalo sa z novozámockých priestorov do Nitry. Od januára 2005 vysielalo radio.MAX aj v Nitre na frekvencii 101,0 MHz. Vysielanie ukončilo na konci februára 2019.

## Vysielanie
Vysielacia štruktúra radia.MAX bola počas dňa rozdelená do 5 programových celkov:
:07:00 – 10:00 : *Max ráno* – ranný program
:10:00 – 13:00 : *Max siesta* – doobedno-poobedný program
:13:00 – 16:00 : *Ranná šou od jednej do štvrtej poobede* – poobedný dynamický program
:17:00 – 18:00 : *Maxim Top Hits* – každodenný hudobný program
:18:00 – 19:00 : *Koncert na želanie*
:19:00 – 07:00 : Max&Music – nemoderované hudobné vysielanie

## Moderátori
Mišo Malicher, Mišo Kožuch, Šalvia, Retro, Mary, Vlado, Fero Kabát

## Kaviareň
1. apríla 2008 radio.MAX otvorilo na Párovskej ulici 2 v Nitre svoje nové štúdio, ktoré bolo priamo prepojené s verejnou kaviarňou. Návštevníci mali tak možnosť vidieť ON AIR vysielanie na vlastné oči.

## Vysielače

 
## Referencie

## Externé odkazy
* Oficiálna stránka stanice
* Počúvanosť
* Pokrytie rádia

Max
Max
Kategória:Kultúra v Nitre
Kategória:Kultúra v Nových Zámkoch
Kategória:Vzniklo v 1999
Kategória:Zaniklo v 2019
Indická rupia

**Indická rupia** (hind. रुपया, *rupayā*; angl. *rupee*) je mena Indie, ako zákonná mena je okrem bhutánskeho ngultrumu používaná aj v Bhutáne v pomere 1:1, ako platidlo sa prijíma aj v niektorých oblastiach Nepálu a v niektorých obchodoch v Británii. Jej ISO 4217 kód je **INR**, ako skratky sa používajú aj **iR** a **Re** v singulári a **Rs** v pluráli, neoficiálne aj 8px. Názov rupia má indická mena spoločný s menami niekoľkých ďalších štátov v juhoázijskom regióne.

Rupia sa delí na 100 paisov.

V Ásame a Bengálsku sa rupia často nazýva **taka** (bangladéšska taka je mena susedného Bangladéšu).

Indická rupia nie je voľne zmeniteľná, jej vývoz aj dovoz z Indie aj do Indie je zakázaný.

Kategória:Meny v Ázii
Kategória:Ekonomika v Indii
North York Moors

thumb|Krajina
**The North York Moors** (tak isto známy ako *North Yorkshire Moors*) je národný park v North Yorkshire v Anglicku. Tento park je jedna z najväčších oblastí vresových mokradí v Spojenom kráľovstve. Rozloha národného parku je , a je obývaný približne 25&nbsp;000&nbsp;obyvateľmi. The North York Moors bol ustanovený národným parkom v roku 1952 na základe zákona o Národných parkoch a prístupe ku krajine z roku 1949.

## Iné projekty

Kategória:Národné parky v Anglicku
Kategória:Geografia North Yorkshire
Národný park Everglades

**Everglades** je národný park v južnej časti Floridy (USA), známy predovšetkým svojimi rozsiahlymi močiarmi a špecifickou faunou a flórou. Jeho nadmorská výška je veľmi nízka – od 0 do 

Park bol zriadený 6. decembra 1947 prezidentom Harry S. Trumanom a v súčasnej dobe sa rozkladá na ploche 610 684 hektárov. V roku 1979 bol zapísaný na zoznam svetového dedičstva.

Everglades je známy predovšetkým vďaka aligátorom, kriticky ohrozenej floridskej pume, ale aj vodnému vtáctvu, ktoré je v tomto parku značne rozšírené.

Turistickou atrakciou sú tzv. airboats, alebo vznášadlá. Ide o lode, poháňané vrtuľou (nemajú lodnú skrutku), ktoré sa bažinami a kanálmi pohybujú rýchlosťou aj /h.

## Dostupnosť
Do parku sa dá ľahko dostať z Miami po medzištátnej ceste č.441 alebo po ceste č.27. Existuje aj autobusové spojenie z Miami či Miami Beach a priame letecké spojenie z Miami.

## Podnebie
Klíma je tu vlhká a mierna, subtropického charakteru. Teploty sa pohybujú medzi 20 a 35 °C, priemerný ročný úhrn zrážok je asi .

## Krajina
Národný park Everglades je z veľkej časti pokrytý mokraďami. Územie je vytvorené riekou Pahayokee, v jazyku Seminolov "riekou trávy", ktorá je hlboká maximálne , ale široká . Medzi jazerom Okeechobee a Atlantickým oceánom, na posledných 160 metroch svojho toku, pokrýva rieka strednú časť Floridy, zníženú pod hladinu mora. Táto morfologická konfigurácia predstavuje výnimočné dedičstvo doby ľadovej. Uprostred rieky Pahayokee sú malé ostrovčeky husto porastené vysokými tropickými stromami. Tam kde súš zasahuje do rieky rastú palmy.

## Galéria

image:Everglades National Park cypress.jpg|V beluša veľká v cyprusovom poraste
image:Everglades Natl Park Alligator.jpg|Aligátor severoamerický
image:Everglades American Crocodile.jpg|Krokodíl americký
image:Everglades Park swamp.JPG|Močiar


## Referencie

## Iné projekty

Kategória:Národné parky v USA
Kategória:Lokality Svetového dedičstva v USA
Kategória:Lokality Svetového dedičstva v ohrození
Kategória:Geografia Floridy
Arthur Harden

**Arthur Harden** (* 12. október 1865, Manchester – † 17. jún 1940, Bourne End) bol anglický biochemik. V roku 1929 získal spolu s Hansom von Euler-Chelpinom Nobelovu cenu za chémiu za objav fermentácie cukrov a fermentatívnych enzýmov.

## Začiatky

Arthur Harden sa narodil v Manchestri Albertovi Tyas Hardenovi a Elize Macalisterovej. Harden navštevoval strednú školu v Tettenhalle (Staffordshire) a v roku 1882 nastúpil na Owensovu Univerzitu (dnes Univerzita v Manchestri) kde v roku 1885 aj promoval.

## Výskum

V roku 1886 Harden získal Daltonove chemické štipendium a strávil rok spolupracujúc s Ottom Fischerom v Erlangene. Neskôr sa vrátil do Manchestru ako prednášajúci, kde ostal až do roku 1897 kedy bol vymenovaný do novozaloženého Britského inštitútu Preventívnej medicíny, ktorý sa neskôr stal Listerovým inštitútom. V roku 1907 bol vymenovaný za riaditeľa Biochemického oddelenia a ostal ním až do dôchodku v roku 1907 (vo výskume naďalej pokračoval).

V Manchestri Harden študoval správanie svetla v zlúčeninách oxidu uhličitého a chlóru. Po vstupe do inštitútu, svoje metódy aplikoval pri skúmaní biologických úkazov ako chemické správanie baktérií a alkoholická fermentácia. Študoval rozpadové produkty glukózy a kvasiniek, a produkoval niekoľko článkov na tému antiskorbutových vitamínov.

Arthur Harden bol v roku 1926 pasovaný za rytiera, získal niekoľko čestných doktorátov a ako člen Kráľovskej spoločnosti v roku 1935 získal Davyho medailu.

## Externé odkazy
* Životopis na stránkach Nobelovej ceny

* 
* 
* 

Kategória:Osobnosti z Manchestru
Kategória:Anglickí biochemici
Kategória:Nositelia Nobelovej ceny za chémiu
Kategória:Britskí nositelia Nobelovej ceny
Kategória:Nositelia Davyho medaily
Kategória:Členovia Kráľovskej spoločnosti
Nádraží Holešovice (stanica pražského metra)

**Nádraží Holešovice** je stanica metra v Prahe na linke C. Nachádza sa pri rovnomennej železničnej stanici v štvrti Holešovice, v priestore medzi ulicami Plynární, Vrbenského a Holešovickým nábrežím. Bola otvorená 3. novembra 1984 pod názvom *Fučíkova*. Súčasný názov dostala v roku 1990. Stanica plnila úlohu koncovej stanice až do predĺženia linky C do Ládví v júni 2004.

## Charakteristika stanice
Stanica je hĺbená, s dvoma obratovými koľajami a s dvoma vestibulmi. Nachádza sa len  pod zemou, čo v rokoch 2000 – 2004 spôsobilo inžinierom pracujúcim na stavbe úseku IV.C1 veľké ťažkosti. Nakoniec museli odstavné koľaje ohnúť dole, aby vôbec mohla trasa viesť pod Vltavou. (Pôvodné plány z 80. rokov počítali s tým, že Vltava bude prekonaná mostom.) Povodne v auguste 2002 stanicu zatopili a voda následne prenikla aj na stavbu predĺženia a do už vybudovaných a vysušených tunelov pod Vltavou. Z nástupišťa vedú dva výstupy: južný, ktorý vedie po eskalátoroch do povrchového preskleného vestibulu k električkovej zastávke a terminálu autobusov (do roku 2004 významný prestupový bod pre MHD zo sídlisk na Severnom meste) a severný, vedúci po pevnom schodisku (nedávno dostavaný aj výťah pre imobilné osoby) k odbavovacej hale vlakovej stanice Praha-Holešovice. Stanica bola stavaná na začiatku 80. rokov, celkové náklady predstavovali 319 miliónov Kčs.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Architektúra z 1984
Davyho medaila

**Davyho medaila** je bronzová medaila ktorá je udeľovaná Kráľovskou Spoločnosťou od roku 1877. Ocenený získava medailu "*za výraznú dôležitosť nedávnych objavov vo všetkých odvetviach chémie*". Medaila, ktorej súčasťou je aj finančná odmena 2 000 libier (2021), je pomenovaná po chemikovi Humphrym Davym.

## Zoznam ocenených

## Referencie

## Externé odkazy

* Davyho medaila na stránkach Kráľovskej spoločnosti

Kategória:Vedecké ocenenia
Kategória:Chémia
Deborah Compagnoniová

**Deborah Compagnoniová** (* 4. jún 1970, Bormio, Taliansko) je bývalá talianska alpská lyžiarka. 

Svoje prvé preteky vo svetovom pohári vyhrala 26. januára 1992. Celkovo štartovala v 113 pretekoch svetového pohára, z ktorých 16 vyhrala a 44-krát skončila na pódiu.

## Víťazstvá vo Svetovom pohári

## Umiestnenie vo Svetovom pohári

## Externé odkazy
*
*

Kategória:Talianski alpskí lyžiari
Kategória:Talianski strieborní olympijskí medailisti
Kategória:Talianski olympijskí víťazi
Kategória:Majstri sveta v alpskom lyžovaní
Vidria

**Vidria** je odborný názov na strednú hemisféru mozgu, ktorá sa vyskytuje len u pár jedincov, ktorí sú mentálne poprípade fyzicky postihnutí tzv. vyvolení. Vidria nie je choroba, je to vrodená chyba, ktorá sa nedá odstrániť.

## Dôsledky
Prejavuje sa zvýšeným vylučovaním hormónu serotonín.

## Serotonín
Hormón serotonín údajne zohráva kľúčovú rolu v regulácii emócií ako agresivity, či impulzívnosti pri rozhodovaní. Niektorí neurológovia a psychiatri už dlhší čas spájali tento hormón, prenášaný medzi nervovými bunkami, s kontroverzným správaním. Až spoločná americko-britská štúdia je jednou z prvých, ktoré poukazujú na spojenie medzi nízkou hladinou serotonínu v mozgu a impulzívnosťou. Toto spojenie sa dá jednoducho demonštrovať na prázdnom žalúdku. Ak totiž osoba nejedla, hladina serotonínu prirodzene klesá, keďže tryptofán (aromatická aminokyselina, ktorá je rozhodujúca pri tvorbe serotonínu) vzniká iba pri diétach. Túto skutočnosť využili aj vedci z University of Cambridge a manipulovali s diétami u testovaných ľudí. Znížili tak hladinu ich serotonínu v mozgu. Následne účastníkov výskumu podrobili hre. Hráči si mali deliť medzi sebou peniaze - ak spoluhráč súhlasil s delením, peniaze sa rozdelili, ak nie, žiadny z hráčov peniaze nedostal. Za normálnych okolností ľudia odmietnu okolo polovice ponúk, ktoré dostanú, teraz však hodnoty presahovali 80 percent.
Cerro Fitz Roy

**Cerro Fitz Roy,** miestnym názvom Cerro Chaltén - dymiaca hora, kvôli neustálej oblačnosti - je pôsobivá,  vysoká hora na hranici Čile a Argentíny. Pri meraní od iného mora sa udáva . Leží v národnom parku Los Glaciares, v oblasti južného Patagónskeho ľadovca. Názov dostal podľa Roberta Fitz Roya, kapitána lode Beagle, ktorý oblasť preskúmal. Hora bola dlho považovaná za nedobytnú, k čomu prispieva aj neustále zlé počasie. Keď sa po týždňoch na jeden deň vyčasí, čakajúce družstvá štartujú do stien. Prvý výstup spravili Francúzi L. Terray a G. Magnone v r. 1952, 6b/c. V oblasti je  množstvo ďalších krajinársky i horolezecky pozoruhodných vrcholov, napr. Aguja Poincenot (), Cerro Torre (), Torre Egger (), Aguja Saint Exupery () a veľa ďalších štítov (cerro) a ihiel (aguja).

## Ďalšie zaujímavé výstupy
* 1965 Argentínsky prvovýstup severových. stenou : C. Comesana, J. L. Fonrouge, „Supercanaletta“ (6a).
* 1968 Americká cesta juhozáp. pilierom.
* 1979 Prvé sólo, severným pilierom: R. Casarotto.
* 1983 Prvovýstup záp. stenou: R. Gálfy, M. Orolin a V. Petrík, „Slovenská cesta“.
* 1990 Z. Demján a J. Nežerka, americkou cestou (V+).
* 1990 Na Fitz Roy, Aguja Poincenot aj Cerro Torre vystúpil M. Šmíd, prvé dva sólo.

O slovenskom prvovýstupe vznikol (v r. 1984 uvedený) film „Fitz – Roy“, réžia J. Weincziller.

## Panoráma
thumb|center|550px| Druhý zľava Cerro Torre, ďalšie výrazné A. Poincenot a Fitz Roy.


File:162 - Fitz Roy - Janvier 2010.jpg
File:Localidad El Chaltén y el Fitz Roy.jpg
File:El_Chalten.jpg
File:Fitz Roy 1.jpg


## Referencie
* I. Dieška: *[[Horolezectvo: encyklopédia]]*, Šport 1989.
* I. Dieška: *Horolezectvo zblízka*, Šport 1984.
* M. Šmíd: *Ze života horolezce*, Olympia 1991.

## Iné projekty

## Externé odkazy
* O lezení v Patagónii 2003 
* Foto V. Lineka
* Pokus o Cerro Torre, Kopold a Čmárik 

Kategória:Vrchy v Argentíne
Kategória:Vrchy v Čile
Kategória:Vrchy v Andách
Kategória:Trojtisícovky v Argentíne
Kategória:Trojtisícovky v Čile
Diaľnica A6 (Nemecko)

**Diaľnica A6** () je diaľnica v Nemecku. Začína na francúzskych hraniciach pri Saarbrückene a pokračuje cez Neunkirchen, Landstuhl, Kaiserslautern, Frankenthal, Vienheim, Mannheim, Hockenheim, Walldorf, Heilbronn, Crailsheim/Feuchtwangen, Ansbach, Norimberg, Altdorf, Amberg a Wernberg na českú hranicu pri obci Waidhaus. 

V celej svojej dĺžke je súčasťou európskej cesty 50.

## Iné projekty

Kategória:Diaľnice v Nemecku
Ľuboš Hanzel

**Ľuboš Hanzel** (* 7. máj 1987, Zavar, Slovensko) je slovenský futbalista, hrá na poste ľavého obrancu.  V súčasnosti je hráčom poľského prvoligového klubu Jagiellonia Białystok.
V roku 2009 prestúpil na polročné hosťovanie z FC Spartak Trnava do nemeckého klubu Schalke 04.
Ľuboš Hanzel utrpel v roku 2010 vážne zranenie kolena, kvôli ktorému musel absolvovať operáciu. Po takmer ôsmich mesiacoch netrénovania začal opäť trénovať a nastúpil aj do základnej zostavy. V januári 2013 prestúpil do Poľska.
## Reprezentácia
V slovenskej reprezentácii debutoval 6. júna 2009 v kvalifikačnom zápase o postup na Majstrovstvá sveta 2010 do Juhoafrickej republiky proti San Marínu. Slovensko tento zápas vyhralo 7:0 a Ľuboš Hanzel strelil aj premiérový gól.

### Reprezentačné zápasy

*(Stav k: 14. augustu 2009)*

## Referencie

## Externé odkazy
* Ľuboš Hanzel (90minut.pl) 
* Ľuboš Hanzel (transfermarkt.de)

Kategória:Narodenia v 1987
Kategória:Osobnosti zo Zavaru
Kategória:Slovenskí futbalisti
Kategória:Hráči FC Spartak Trnava
Kategória:Hráči FC Schalke 04
Kategória:Hráči Jagiellonia Białystok
Carole Merleová

**Carole Merleová** (* 24. január 1964, Sauze, Francúzsko) je bývala francúzska lyžiarka. Svoje prvé preteky vo Svetovom pohári vyhrala 6. január 1988. Celkovo vyhrala 22 pretekov Svetového pohára.

## Externé odkazy
*
*

Kategória:Francúzski alpskí lyžiari
Jozef Líška

**Jozef Líška** (* 9. jún 1938, Ružiná) je bývalý poslanec Národnej rady Slovenskej republiky.

Je ženatý a s manželkou Máriou má dve dospelé deti.

Dlhé roky pracoval v autoškole v Lučenci. Za normalizácie pracoval v Lovinobani ako vedúci mechanizačného strediska. Tesne po Nežnej revolúcii opäť začal pracovať v autoškole. V roku 2006 sa stal poslancom NR SR za SNS. Vo volebnom období 20062010 bol členom Výboru NR SR pre financie, rozpočet a menu.

Jeho záľubami sú literatúra, divadlo, šport, lúštenie krížoviek a hlavolamov.

## Ocenenia
* 2008 – Čestné občianstvo mesta Lučenec za významné zásluhy pri zveľaďovaní mesta, pri jeho rozvoji v hospodárskej a spoločenskej oblasti a za zlepšenie životných podmienok obyvateľov mesta

Kategória:Narodenia v 1938
Kategória:Slovenskí politici
Kategória:Politici SNS (1990)
Kategória:Poslanci NR SR (2006 – 2010)
Jüan

**Jüan** môže byť:
*mena:
**čínsky jüan
**skôr neoficiálne: nový taiwanský dolár
*čínska dynastia:
**Jüan (dynastia)
**Severný Jüan
*Jüan-ťiang (a) rieka v Číne, b) alternatívny názov Červenej rieky)
*súčasť názvu 5 významných taiwanských štátnych orgánov, pozri jüan (taiwanský orgán)
*slovenský prepis viacerých čínskych priezvisk (napr. 袁, 元, 苑, 原, 源, 爰)
Thomas Morgenstern

**Thomas Morgenstern** (* 30. október 1986, Spittal an der Drau, Rakúsko) je rakúsky skokan na lyžiach. V pretekoch Svetového pohára debutoval v sezóne 2002/03 na turné štyroch mostíkov. Päť dni po skončení turné vyhral v Liberci svoje prvé preteky Svetového pohára.

## Umiestnenia v pretekoch Svetového pohára

## Externé odkazy
*

## Iné projekty

Kategória:Rakúski skokani na lyžiach
Kategória:Rakúski olympijskí víťazi
Kategória:Majstri sveta v skokoch na lyžiach
Kategória:Osobnosti z okresu Spittal an der Drau
St Peter’s College (Auckland)

[thumb|right|250px|''The Brother O'Driscoll Building'', otvorená v roku [1939.]]
**St Peter's College (Auckland)** je chlapčenská katolícka škola v Aucklande na Novom Zélande. Navštevujú ju študenti vo veku 7 až 13 rokov. Je to jedna z najväčších katolíckych škôl na Novom Zélande (1 200 študentov).

## Externé odkazy
* St Peter's College (Auckland)

Kategória:Školy na Novom Zélande
Deň zavedenia eura

**Deň zavedenia eura** je deň, v ktorý členská krajina eurozóny prijala menu euro. Zatiaľ to bolo vždy 1. januára.

Kategória:Euro